《姑恶》
宋代·邵定

姑恶，姑恶。
姑不恶，新妇恶。
不闻姑声骂妇错，但闻妇声数姑虐。
汝夫汝夫汝所严，汝姑又知天之天。
高高在上胡可言，纵有可言当自冤。
以天感天天自还，姜归愈敬姑复怜。
胡愤而死鱼龙渊，至今谇语春风前。
姑恶鸟，家私休与外人道。
道与外人人转疑，去归何尝说姑好。

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。